Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5094

41. cikk A jelenlegi Közösség és a Spanyol Királyság közötti vámok eltörlésének időtartama alatt, valamint a spanyol vámtarifa vámtételeinek a közös vámtarifa és az egységes ESZAK-vámtarifa vámtételeivel történő összehangolásának időtartama alatt a Spanyol Királyságnak lehetősége van arra, hogy az 1985. január 1-jén ténylegesen alkalmazott vámkontingenseket harmadik országok vonatkozásában megnyissa. Ha ilyen kontingenseket nyitnak meg, e kontingensek alkalmazásának ideje alatt a 37. cikket kell alkalmazni a harmadik országokból behozott termékekre alkalmazandó vámok meghatározása érdekében. Az ilyen vámok által érintett mennyiségeket vagy értéket az 1985. január 1-jén megnyitott azonos kontingensek keretében ténylegesen behozott összegekre kell korlátozni. Amíg az ilyen kontingensek nyitva maradnak, a jelenlegi Közösségből behozott termékekre, mennyiségi határ, illetve értékhatár nélkül, a 31. cikk rendelkezéseivel összhangban csökkentett vámokat kell alkalmazni. Ha ilyen kontingenseket nem nyitnak meg, a Spanyol Királyság a jelenlegi Közösségből behozott termékekre az ilyen kontingensek megnyitása esetén alkalmazott vámokat alkalmazza. Az ilyen vámok által érintett mennyiségeket, illetve értéket az 1985. január 1-jén megnyitott azonos kontingensek keretében a jelenlegi Közösségből ténylegesen behozott mennyiségekre kell korlátozni. II. szakasz A mennyiségi korlátozások és az azokkal azonos hatású intézkedések megszüntetése

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes